Document ID: /roh_data/filtered/fineweb-2-filterrobots_roh.jsonl.gz/61984

Nosch pels vadrets, ma bun per la dschieta permanenta
Ün inviern cun pocha naiv ed üna sted cun temperaturas otas haun pissero cha’ls vadrets sun alguos fermamaing. Ma che effet vaivan quistas stagiuns extremas per la dschieta permanenta sur Puntraschigna? Ün’experta da l’Institut per la perscrutaziun da naiv e lavinas ho preschanto las conclusiuns.
Daspö il 1996 fo Marcia Phillips part da la survagliaunza da la dschieta permanenta sur Puntraschigna (fotografia: mad).
Puntraschigna es cuntschaint per sieus vadrets e climaticamaing nu d’eira l’an passo güsta d’avantag per quels. Sper quist vadrets «classics» ho Puntraschigna auncha trais vadrets grippus (tud. Blockgletscher). ...